Igra se imenuje »NTC križci in krožci« (»tri v vrsto«) in je prilagojena verzija poznane igre »križci in krožci«. Namenjena je staršem in otrokom od 4. leta naprej, lahko pa igrate težjo verzijo, ki bo zanimiva starejši populaciji otrok.

NTC strokovna sodelavka Petra Teržan Vam bo predstavila igro "NTC križci in krožci": [https://www.youtube.com/watch?v=oS5inEoF6l4&feature=youtu.be](https://www.youtube.com/watch?v=oS5inEoF6l4&feature=youtu.be&fbclid=IwAR00fZThYZew0t-XRzl38CbjauE6lYtwJspKUiUhdnNjddMXnmE9Y72Cz4I)

Opis igre:
Na papir narišete mrežo 3x3, kot pri klasični igri »križcev in krožcev«. Poiščite manjše predmete, ki jih boste koristili kot figurice. Namesto znaka »X« in »O« postavljate predmete modre barve, oz. predmete rdeče barve. Torej igralci izbirajo katere barve so njihovi predmeti v igri. Svetujemo, da so narisana polja nekoliko večja kot običajno, da lahko predmete lepo postavljate na mrežo. V kolikor želite, lahko dvignete zahtevnost igre in narišete mrežo 4x4 ali 5x5. Igralci izmenično postavljajo svoje modre, oz. rdeče predmete in zmagovalec je tisti, ki sestavi tri v vrsto.

Druga varianta igre je, da igralci pripravijo črno-bele kartice (sličice, ki jih lahko otroci sami pripravijo, oz. jim lahko priskočite na pomoč starši) s predmeti kot so (sadje, zelenjava, živali). Poleg predmetov modre in rdeče barve (morje, borovnica, paradižnik, jagoda) je potrebno vključiti tudi predmete, ki v osnovi niso modre ali rdeče barve (banana, lubenica itd.) Prav zato morajo sličice biti črno-bele, da otrok razmisli in v glavi klasificira katere barve je posamezni predmet, ki je prikaza na črno-beli sličici. V kolikor je na vrsti modri igralec mora le-ta izmed vseh kartic najti predmet, ki je modre barve, kot na primer borovnica.

Tretja varianta te igre je, da igralci s svinčniki rišejo črno bele predmete ali stvari na papir, znotraj mreže (3x3, 4x4 ali 5x5). Na primer eden igralec zbira rumene predmete ali stvari, drugi zelene. Izmenično vrisujeta stvari v mrežo vse do zmage ( limona, trava, banana, kumara itd).

Povzeto po: NTC Slovenija – Čas za NTC (<https://www.ntcslovenija.com/cas-za-ntc/>)